rejauldu/bengali-wikipedia huggingface dataset:
কাসারগড় লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২৪৩,৭৩০ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি কেরালার সমগ্র কাসারগড় জেলা ও কণ্ণুর জেলার উত্তর পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷  ইতিহাস কাসারগড় লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি কেরালা রাজ্যের ১৪০ টি বিধানসভা কেন্দ্রের মধ্যে ৭ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কেরালার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।   মঞ্জেশ্বরম বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্র৷ এটি কাসারগড় জেলায় অবস্থিত৷ এটি একটি অসংরক্ষিত আসন৷  কাসারগড় বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্র৷ এটি কাসারগড় জেলায় অবস্থিত৷ এটি একটি অসংরক্ষিত আসন।  উদুমা বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৩ নং বিধানসভা কেন্দ্র৷ এটি কাসারগড় জেলায় অবস্থিত৷ এটি একটি অসংরক্ষিত আসন৷  কাঞ্জনগড় বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৪ নং বিধানসভা কেন্দ্র। এটি কাসারগড় জেলায় অবস্থিত৷ এটি একটি অসংরক্ষিত আসন৷  ত্রিকরিপুর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্র। এটি কাসারগড় জেলায় অবস্থিত৷ এটি একটি অসংরক্ষিত আসন৷  পাইয়ানূর বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্র। এটি একটি অসংরক্ষিত আসন। এটি কণ্ণুর জেলায় অবস্থিত৷  কালিয়াসেরি বিধানসভা কেন্দ্র এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্র। এটি একটি অসংরক্ষিত আসন। এটি কণ্ণুর জেলায় অবস্থিত৷  তথ্যসূত্র  বিষয়শ্রেণী:কেরলের লোকসভা কেন্দ্র
দেওয়ান শামসুল আবেদীন বাংলাদেশের একজন রাজনীতিবিদ। তিনি হাছন রাজার অধস্তন পুরুষ (প্র-পৌত্র)। সাবেক সিলেট-৩ (বর্তমানঃ সুনামগঞ্জ-৩) আসন থেকে তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  দেওয়ান শামসুল আবেদীন সিলেট বিভাগের সুনামগঞ্জ জেলায় জন্মগ্রহণ করেন।   রাজনৈতিক ও কর্মজীবন  দেওয়ান শামসুল আবেদীন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের হয়ে সাবেক সিলেট-৩ (বর্তমানঃ সুনামগঞ্জ-৩) আসন থেকে সংসদ সদস্য নির্বাচিত হয়েছিলেন। ১৯৯১ সালে সুনামগঞ্জ-৪ আসনে বাংলাদেশ জাতীয়তাবাদী দলের মনোনয়নে প্রতিদ্বন্দ্বিতা করে পরাজিত হন।  ২০ নভেম্বর ২০২৩ সালে তিনি বাংলাদেশ জাতীয়তাবাদী দল (বিএনপি) ছেড়ে বাংলাদেশ জাতীয়তাবাদী আন্দোলনে (বিএনএম) যোগ দেন।   তথ্যসূত্র   বিষয়শ্রেণী:সুনামগঞ্জ জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী আন্দোলনের রাজনীতিবিদ
বৈশ্য কপালী () সাধারণত কপালী নামে পরিচিত, যারা বাঙালি হিন্দু কৃষিজীবী শ্রেণীর অর্ন্তভূক্ত একটি গোষ্ঠী। এই গোষ্ঠীর বিস্তার মূলত বাংলাদেশ এবং ভারতের পশ্চিমবঙ্গ, আসাম এবং ত্রিপুরা রাজ্যে। ১৯০৭ সাল থেকে তারা "বৈশ্য কাপালী" নামটি নিজেদের জাতির নাম হিসেবে ব্যবহার করা শুরু করে, যা নিয়ে এখন পর্যন্তসন্দেহ নেই। । কপালীরা সাধারণত পাট উৎপাদনে পারদর্শী যার দ্বারা চটের ব্যাগ উৎপাদন করা হয়। ভারতের পশ্চিমবঙ্গে কাপালীদের   অন্যান্য অনগ্রসর জাতি শ্রেণীর তালিকাভুক্ত করা হয়।   উৎপত্তি  রিসলে কাপালিদের "পূর্ব বাংলার একটি চাষী ও বয়নকারী জাতি হিসাবে উল্লেখ করেছেন, যারা নিজেকে একজন কর্মকার পিতা এবং একজন তেলি মায়ের সন্তান বলে দাবি করেন"। পাল সাম্রাজ্যের আমলে কাপালী, ডোম, চন্ডালদের সাথে একটি গোষ্ঠী হিসেবে উল্লেখ করা হয়। জ্যোতির্ময় শর্মা মনে করেন, কাপালীদের সামাজিক সম্মান ডোম এবং চন্ডালদের থেকে উপরে।   ইতিহাস  কাপালীরা দাবি করে যে তারা  চন্ডাল এবং সুড়ি জাতির থেকে উচ্চ মর্যাদার অধিকারী। সৎশুদ্রের বংশধর হওয়ায় ফলে খাঁটি ধোপা ও নাপিতরা তাদের জন্য কাজ করে। বৈশ্য মর্যাদা দাবির জন্য তারা "বৈশ্য কাপালী" নামটি ব্যবহার করতে শুরু করেন। মাঝি, মন্ডল, সিকদার, মালা, হালদার এই পদবী গুলি কাপালীদের মধ্যে পাওয়া যায়। সরকার মনে করেন জাতিটি অনুভূমিক ভাবে সুস্পট এবং সংগঠনিক শ্রেণীতে বিভক্ত। কুলিন প্রথাও এই জাটিতির মধ্যে দেখা যায়।thumb|right|250px|পাটের আঁশ ছাড়ানোর দৃশ্য   উল্লেখযোগ্য ব্যক্তি   জ্যোতির্ময়ী সিকদার  অলোক কাপালি   আরও দেখুন   পাট   তথ্যসূত্র   বিষয়শ্রেণী:বাংলাদেশের জাতিগোষ্ঠী বিষয়শ্রেণী:ভারতের জাতিগোষ্ঠী বিষয়শ্রেণী:পশ্চিমবঙ্গের সামাজিক গোষ্ঠী বিষয়শ্রেণী:বাঙালি হিন্দু জাতি
বকখালি হল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ মহকুমার নামখানা সিডি ব্লকের (সম্প্রদায় উন্নয়ন ব্লক) নামখানা থানার অন্তর্গত একটি গ্রাম। এটি একটি পর্যটন কেন্দ্র৷ বঙ্গোপসাগরের তীরবর্তী এখানকার সমুদ্র সৈকত লালকাঁকড়ার জন্যে বিখ্যাত, নির্জনতাপ্রিয় ভ্রমণ পিপাসুরা বকখালি পছন্দ করেন। এখানে আছে ম্যানগ্রোভ বন এবং উন্মুক্ত চিড়িয়াখানা। স্বাধীনতার পর পশ্চিমবঙ্গ সরকার এটিকে পর্যটন কেন্দ্র হিসাবে গড়ে তোলে। নিকটবর্তী পর্যটন কেন্দ্র রূপে ফ্রেজারগঞ্জ প্রসিদ্ধি লাভ করেছে।   ইতিহাস  স্যার অ্যান্ড্রু ফ্রেজার, বাংলার লেফটেন্যান্ট গভর্নর (১৯০৩-১৯০৮), বিংশ শতাব্দীর গোড়ার দিকে, এই স্থানটিকে "আবিষ্কার" করার জন্য তাঁকে কৃতিত্ব দেওয়া হয়। তাঁর প্রচেষ্টার স্বীকৃতি হিসাবে, গ্রামের একটি অংশের নাম ফ্রেজারগঞ্জ রাখা হয়েছে। সৈকতের কাছে একটি জরাজীর্ণ বাড়ি রয়েছে, স্থানীয়দের মতে ফ্রেজারই সেখানে থাকতেন।   ভূগোল   thumb|left| বাংলার লেফটেন্যান্ট গভর্নর (১৯০৩–১৯০৮) স্যার অ্যান্ড্রু ফ্রেজারের বাসস্থানের অবশেষ, ফ্রেজারগঞ্জে  অঞ্চল পরিদর্শন  কাকদ্বীপ মহকুমার জনসংখ্যা পুরোটাই গ্রামীণ। পুরো জেলাটি গাঙ্গেয় ব-দ্বীপের ওপর অবস্থিত। ব-দ্বীপের দক্ষিণ অংশে হেনরি দ্বীপ, সাগর দ্বীপ, ফ্রেডরিক দ্বীপ এবং ফ্রেজারগঞ্জ দ্বীপের মতো অসংখ্য দ্বীপ এবং প্রণালী রয়েছে। মহকুমাটি সুন্দরবন বসতির একটি অংশ। তুলনামূলকভাবে সাম্প্রতিক এক দেশব্যাপী সিদ্ধান্তের ফলে বিশেষ উপকূলীয় বাহিনী উপকূলীয় অঞ্চলগুলিকে রক্ষা করছে। এই অঞ্চলটি বিপুল সংখ্যক পর্যটককে আকর্ষণ করে – এই অঞ্চলগুলির মধ্যে গঙ্গাসাগর এবং ফ্রেজারগঞ্জ-বকখালি উল্লেখযোগ্য। ভবিষ্যতে গোবর্ধনপুরেরও এমন পর্যটনকেন্দ্র হয়ে ওঠার সম্ভাবনা আছে।  মন্তব্য: মানচিত্রটি মহকুমার কয়েকটি উল্লেখযোগ্য অবস্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ পর্দার মানচিত্রে লিঙ্কযুক্ত।   অবস্থান  বকখালি  স্থানাঙ্কে অবস্থিত। এর গড় উচ্চতা হল ।   যোগাযোগ  কলকাতার সঙ্গে বকখালি সড়কপথে যুক্ত৷ কলকাতা থেকে ১১৭ নম্বর জাতীয় সড়ক পথে বা রেলপথে নামখানা পযর্ন্ত গিয়ে সেখান থেকে অথবা কলকাতা থেকে সরাসরি বাসযোগে বকখালি যাওয়া যায়। যাওয়ার পথে হাতানিয়া দোহানিয়া নদী পড়ে। এখানে বার্জ যোগে ভারী যান পরিবহন ব্যবস্থা আছে এবং এই নদীর ওপর ৮০ মিটার দীর্ঘ সেতু তৈরীর কাজ সম্পন্ন হয়েছে। বকখালিতে পর্যটকদের জন্য একাধিক হোটেল আছে।  জম্বুদ্বীপ এবং লোথিয়ান হল কাছাকাছি দুটি বনজ দ্বীপ। দ্বীপগুলিতে ভ্রমণের একমাত্র মাধ্যম হল অনুন্নত মোটরযুক্ত দেশীয় নৌকা, এবং দ্বীপগুলিতে কোনও জেটি নেই।   ক্রিয়াকলাপ  বকখালি বিভিন্ন দিকে অনন্য। ফ্রেজারগঞ্জের বায়ুচক্রগুলি বিদ্যুত উৎপাদন করে। স্থানীয়ভাবে যাতায়াতের একমাত্র উপায় রিকশা ভ্যান।  এখানকার মানুষের প্রাথমিক জীবিকা হল মাছ ধরা। সংলগ্ন সমুদ্রের চরম লবণাক্ততার জমির উর্বরতাশক্তি প্রচুর পরিমাণে প্রভাবিত হয়েছে, ফলে কৃষিকাজ এখানে প্রায় হয়না।  ফ্রেজারগঞ্জে রাজ্য সরকারের বেনফিশ পরিচালিত একটি শাখার মাছধরার বন্দর রয়েছে।   পর্যটন    তথ্যসূত্র    বহিঃসংযোগ   BOOK Bakkhali Tour Package With Bakkhali Tourist Lodge     Travel stories published in The Telegraph and The Statesman  বিষয়শ্রেণী:দক্ষিণ চব্বিশ পরগনা জেলার গ্রাম বিষয়শ্রেণী:সুন্দরবন (পশ্চিমবঙ্গ) বিষয়শ্রেণী:পশ্চিমবঙ্গের সমুদ্র সৈকত বিষয়শ্রেণী:দক্ষিণ চব্বিশ পরগনা জেলার দর্শনীয় স্থান বিষয়শ্রেণী:পশ্চিমবঙ্গের জনবহুল স্থান বিষয়শ্রেণী:বঙ্গোপসাগরের দ্বীপ
উইলিয়াম ল্যাম্ব, দ্বিতীয় ভিসকাউন্ট মেলবোর্ন  (১৫ মার্চ ১৭৭৯২৪ নভেম্বর ১৮৪৮) ছিলেন একজন হুইগ রাজনীতিবিদ যিনি স্বরাষ্ট্র সচিব এবং দুইবার যুক্তরাজ্যের প্রধানমন্ত্রী হিসেবে দায়িত্ব পালন করেছিলেন। কিছু সূত্র ইঙ্গিত করে যে তার পুরো নাম ছিল হেনরি উইলিয়াম ল্যাম্ব।  ১৮৩৪ সালে চতুর্থ উইলিয়াম তাকে বরখাস্ত করার পর তার প্রথম প্রিমিয়ারশিপ শেষ হয়, শেষ ব্রিটিশ প্রধানমন্ত্রী যিনি একজন রাজার দ্বারা বরখাস্ত হন। পাঁচ মাস পরে, তিনি পুনরায় নিযুক্ত হন এবং রানী ভিক্টোরিয়ার শাসনামলে আরও ছয় বছর দায়িত্ব পালন করেন। তিনি রাজনীতির উপায়ে রানীকে প্রশিক্ষণ দেওয়ার জন্য, প্রায় তার ব্যক্তিগত সচিব হিসাবে কাজ করার জন্য এবং এর ফলে যে রাজনৈতিক কেলেঙ্কারিগুলি হয়েছিল তার জন্য সর্বাধিক পরিচিত। প্রধানমন্ত্রী হিসাবে তার উত্তরাধিকার অনুকূল ছিল না, কারণ তার পরিচালনা করার মতো কোনও বড় বিদেশী যুদ্ধ বা অভ্যন্তরীণ সমস্যা ছিল না এবং তিনি ভিক্টোরিয়ার রাজত্বের প্রথম দিকে বেশ কয়েকটি রাজনৈতিক কেলেঙ্কারিতে জড়িত ছিলেন।   তথ্যসূত্র    গ্রন্থপঞ্জি    Cecil, David (1954).  major biography focused on his psychology      Hibbert, Christopher (2000) Queen Victoria: A Personal History, London: HarperCollins,                    আরও পড়ুন          Collected papers      বহিঃসংযোগ        More about William Lamb, Viscount Melbourne on the Downing Street website  Historica's Heritage Minute video docudrama "Responsible Government" (Adobe Flash Player)      About William's Notorious Wife, Lady Caroline  বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডনের রাজনীতিবিদ বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:ভিক্টোরীয় যুগের ব্যক্তি বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:হার্টফোর্ডশায়ারের যুক্তরাজ্যের সংসদ সদস্য বিষয়শ্রেণী:আয়ারল্যান্ডের প্রিভি কাউন্সিলের সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:রয়েল সোসাইটির সভ্য বিষয়শ্রেণী:হার্টফোর্ডশায়ারে সমাহিত বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৮৪৮-এ মৃত্যু বিষয়শ্রেণী:১৭৭৯-এ জন্ম বিষয়শ্রেণী:১৯শ শতাব্দীর যুক্তরাজ্যের প্রধানমন্ত্রী বিষয়শ্রেণী:পোর্টারলিংটনের যুক্তরাজ্যের সংসদ সদস্য বিষয়শ্রেণী:আয়ারল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:স্বরাষ্ট্র বিভাগের রাষ্ট্র সচিব বিষয়শ্রেণী:আয়ারল্যান্ডের মুখ্যসচিব
চিরদিনই তুমি যে আমার ২০০৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন রাজ চক্রবর্তী। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন রাহুল ব্যানার্জী ও প্রিয়াঙ্কা সরকার।  এই চলচ্চিত্রটি ছিলো ২০০৪ সালের তামিল ভাষার চলচ্চিত্র কাদাল চলচ্চিত্রের পুন:নির্মাণ।   কাহিনী   কৃষ্ণা ( রাহুল বন্দ্যোপাধ্যায় ) শিলিগুড়ির একটি পরিশ্রমী স্কুটার মেকানিক এবং ধনী স্কুলছাত্রী পল্লবী ( প্রিয়াঙ্কা সরকার ) তার দিকে নজর না দেওয়া পর্যন্ত জীবন তার পক্ষে সুচারুভাবে চলে । এই মোহটি বিপজ্জনক পর্যায়ে পৌঁছে যায় যখন তিনি কৃষ্ণকে তার পরিবারের খপ্পর থেকে দূরে সরিয়ে নিয়ে যাওয়ার জন্য প্রস্তুত করেন, যার ভবিষ্যতের বিষয়ে অন্যান্য পরিকল্পনা রয়েছে। পল্লবী তার স্কুল ইউনিফর্মের বাসা থেকে বেরিয়ে যাওয়ার পরে চিত্রাঙ্কনটি শুরু হয়েছিল, কৃষ্ণ তাকে কোনও জিনিস না নেওয়ার নির্দেশনা দেওয়ার পরেও তার কব্জি ঘড়িটি ফেলে রেখেছেন। দুজনে একটি শপিং মলে ছুটে যায় যেখানে পল্লবী তাড়াতাড়ি একটি ছেলের শার্ট, প্যান্ট এবং ক্যাপে পরিবর্তন করে, তার ইউনিফর্মটি পিছনে ফেলে, এবং দুজন বাসে উঠে যায়।  পল্লবী ও কৃষ্ণের মধ্যে পয়েন্ট অফ দ্য অবজেক্টের হিসাবে ফ্ল্যাশব্যাকটি পল্লবীর ডন-সদৃশ পিতা এবং চাচা সত্যিকারের মেয়ের সন্ধানে পাড়া-মহল্লায় সন্ত্রস্ত করে তার সাথে ইন্টারকট করে। কৃষ্ণা দ্বিধায় তার মনোমুগ্ধকর ফল ধরে এবং দু'জন পালিয়ে কলকাতায় চলে যান । কৃষ্ণের বন্ধু আলি ( রুদ্রনীল ঘোষ ) এবং কলকাতায় তার দল তাদের সহায়তা করে এবং প্রেমিকারা বিবাহ করেন। এই দম্পতি তাদের ইউনিয়ন গ্রাস করে যখন জগাখিচুড়ি চিপগুলি তাত্ক্ষণিকভাবে একটি উপযুক্ত বিবাহ এবং বিস্তৃত সংবর্ধনার আয়োজন করে।  পরিবার দম্পতিটিকে অনুসরণ করে এবং ফিরে আসার প্রস্তাব দেয়। ফিরে আসার সময় পল্লভীর পরিবার তাদের আলাদা করে দেয়। কৃষ্ণ তার বাবার গ্যাং দ্বারা মারধর করে। পল্লবী কৃষ্ণের জীবন বাঁচাতে অন্য একজনকে বিয়ে করতে রাজি হন এবং জ্ঞান হারিয়ে ফেলেন। কৃষ্ণ পল্লবীর হাতের একটি চুড়ি নিয়ে সেই জায়গা ছেড়ে চলে গেল। যদিও তিনি বিশ্বাস করেন যে এই সিদ্ধান্তটি সেরা এবং তার জীবন নিয়ে এগিয়ে যায়।  বছর দুয়েক পরে, পল্লভী একটি আলাদা লোকের সাথে বিবাহ বন্ধনে আবদ্ধ হয় এবং তার সাথে একটি শিশুও হয়। একদিন, তার স্বামী এবং শিশুর সাথে, তিনি রাস্তায় এক পাগল লোকটির সামনে এসেছিলেন। পল্লবী শীঘ্রই বুঝতে পেরেছিলেন যে পাগল মানুষটি কৃষ্ণ ছাড়া আর কেউ নন কারণ তিনি তার বুকে নিজের নামটি দাগ দিয়েছিলেন যা তিনি বহু বছর আগে প্রেমের চিহ্ন হিসাবে খোদাই করেছিলেন। পল্লবীর পিতা এবং আত্মীয়দের হাতে এক গুরুতর আক্রমণে কৃষ্ণ তার স্মৃতি ও পবিত্রতা হারিয়েছিলেন যার ফলে তার মস্তিষ্কের স্থায়ী ক্ষতি হয়। কৃষ্ণের করুণ অবস্থার সাক্ষী হওয়ায় তিনি পুরো শোকের মুখে পড়লেন। তিনি তার স্মৃতি পুনরুদ্ধার করতে এবং তাকে আবার তার অনুভূতিতে ফিরিয়ে আনার চেষ্টা করেন। যাইহোক, কৃষ্ণের অবস্থা সবচেয়ে খারাপ পর্যায়ে পৌঁছেছিল এবং তার অবিরাম রাজি হওয়ার পরেও তিনি তাকে চিনতে পারেন না।   অভিনয়    রাহুল ব্যানার্জী - কৃষ্ণা  প্রিয়াঙ্কা সরকার - পল্লবী  টিনা দত্ত - প্রিয়াঙ্কা   তথ্যসূত্র   বহিঃসংযোগ    বিষয়শ্রেণী:২০০৮-এর চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ বিষয়শ্রেণী:রাজ চক্রবর্তী পরিচালিত চলচ্চিত্র বিষয়শ্রেণী:শ্রী ভেঙ্কটেশ ফিল্মস
মাননীয় রবার্ট বাইং (১৭০৩–১৭৪০) ছিলেন একজন ব্রিটিশ নৌবাহিনীর কর্মকর্তা এবং হুইগ রাজনীতিবিদ। তিনি ১৭২৮ থেকে ১৭৩৯ সাল পর্যন্ত হাউস অফ কমন্সে বসেছিলেন। তিনি মারা যাওয়ার আগে অল্প সময়ের জন্য বার্বাডোসের গভর্নর হিসেবে দায়িত্ব পালন করেছিলেন। তিনি অ্যাডমিরাল জন বাইং এবং প্যাটি বাইংয়ের ভাই।   কর্মজীবন  ১৭২৬ সালে বাইং নৌবাহিনীর ক্যাশিয়ার হন এবং ১৭২৮ সালের ১ মার্চ উপনির্বাচনে অ্যাডমিরালটির সুবাদে প্লাইমাউথের সংসদ সদস্য (এমপি) নির্বাচিত হন। তিনি রেকর্ডকৃত সকল বিভাগে সরকারের সাথে ভোট প্রদান করেন। ১৭৩২ সালে তিনি নৌবাহিনীর কমিশনার হিসেবে পদোন্নতি পান এবং ১৭৩৯ সাল পর্যন্ত এই পদে অধিষ্ঠিত ছিলেন। ১৭৩৪ সালের ব্রিটিশ সাধারণ নির্বাচনে তিনি প্লাইমাউথের জন্য বিনা প্রতিদ্বন্দ্বিতায় নির্বাচিত হন। বাইং ১৭৩৫ সালের ২২ এপ্রিল সংসদে উত্তাপিত একটি বিলের বিরোধিতা করেন। ১৭৩৯ সালের মে মাসে তিনি বার্বাডোসের গভর্নর নিযুক্ত হন এবং সংসদ সদস্যের পদ থেকে ইস্তফা দেন।   ব্যক্তিগত জীবন  জর্জ বাইং এবং তার স্ত্রী মার্গারেট মাস্টারের তৃতীয় পুত্র বাইং ১৭০৩ সালের ২৭ নভেম্বর খ্রিস্টধর্মে দীক্ষা লাভ করেন। তিনি ১৭৩৪ সালের ১৯ ডিসেম্বর পরিবহন ঠিকাদার জোনাথন ফরোয়ার্ডের কন্যা এলিজাবেথ ফরোয়ার্ডকে বিয়ে করেন।   মৃত্যু  বাইং ১৭৪০ সালের ৬ অক্টোবর বার্বাডোসে মারা যান এবং ৭ অক্টোবর তাকে সেখানেই সমাহিত করা হয়। তিনি তিন পুত্র রেখে যান। তার জ্যেষ্ঠ পুত্র জর্জ বাইং রথ্যাম পার্কে বসবাস করতেন। জর্জ বাইং ছিলেন স্ট্রাফোর্ডের প্রথম আর্ল জন বাইং এর পিতা।   তথ্যসূত্র   বিষয়শ্রেণী:বাইং পরিবার বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:১৭৪০-এ মৃত্যু বিষয়শ্রেণী:১৭০৩-এ জন্ম বিষয়শ্রেণী:প্লাইমাউথের গ্রেট ব্রিটেনের সংসদ সদস্য
অ্যারন টেলর-জনসন (ইংরেজি: Aaron Taylor-Johnson; জন্ম: অ্যারন পেরি জনসন; ১৩ই জুন ১৯৯০) হলেন একজন ইংরেজ অভিনেতা। তিনি কিক অ্যাস চলচ্চিত্র ধারাবাহিকের নাম ভূমিকায় অভিনয়ের জন্য সুপরিচিত। এছাড়া তিনি অ্যাঙ্গাস, থংস অ্যান্ড পারফেক্ট স্নগিং (২০০৮) ছবিতে রবি ও অ্যাভেঞ্জার্স: এজ অব আলট্রন (২০১৫) ছবিতে কুইকসিলভার চরিত্রে অভিনয় করে পরিচিতি লাভ করেন।  টেলর-জনসন ছয় বছর বয়স থেকে অভিনয় শুরু করেন। ২০০৩ সালে তিনি সাংহাই নাইটস্‌ চলচ্চিত্রে কিশোর চার্লি চ্যাপলিন ভূমিকায় অভিনয় করেন এবং দি ইলুশনিস্ট (২০০৬) ও অ্যাঙ্গাস, থংস অ্যান্ড পারফেক্ট স্নগিং (২০০৮) চলচ্চিত্রে অভিনয় করেন। তার প্রথম আলোচিত সাফল্য আসে জন লেননের জীবনীমূলক নোহোয়ার বয় (২০০৯) চলচ্চিত্রের মধ্য দিয়ে। পরবর্তীতে তিনি অলিভার স্টোন পরিচালিত অপরাধ-নাট্যধর্মী স্যাভেজেস (২০১২) চলচ্চিত্রে বেন, জো রাইট পরিচালিত আন্না কারেনিনা (২০১২) চলচ্চিত্রে রুশ অভিজাত কাউন্ট ভ্রন্‌স্কি, এবং গেরেথ এডওয়ার্ডস পরিচালিত গডজিলা (২০১৪) চলচ্চিত্রে লেফটেন্যান্ট ব্রডি চরিত্রে অভিনয় করেন। ২০১৬ সালে টম ফোর্ড পরিচালিত উত্তেজনাপূর্ণ নকচার্নাল অ্যানিমেলস্‌ চলচ্চিত্রে রে মার্কাস চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং একাডেমি পুরস্কারে মনোনীত হন।   প্রারম্ভিক জীবন  জনসন ১৯৯০ সালের ১৩ই জুন বাকিংহামশায়ারের হাই ওয়াইকোম্বে জন্মগ্রহণ করেন। তার পিতা রবার্ট জনসন একজন পুর প্রকৌশলী এবং মাতা সারা জনসন একজন গৃহিণী। তার বোন গেমা টম অ্যান্ড টমাস (২০০২) চলচ্চিত্রে একটি ছোট চরিত্রে অভিনয় করেছিলেন। জনসন ইহুদি ধর্মাবলম্বী। তিনি হোলমার গ্রিন সিনিয়র স্কুলে পড়াশুনা করেন। ১৯৯৬ থেকে ২০০৮ সালে জ্যাকি পালমার স্টেজ স্কুলে নাটক, ট্যাপ, জ্যাজ, অ্যাক্রোবেটিকস ও সঙ্গীত বিষয়ে পড়াশুনা করেন।   তথ্যসূত্র    বহিঃসংযোগ        বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইংরেজ ইহুদি অভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ শিশু অভিনেতা বিষয়শ্রেণী:বাকিংহামশায়ারের অভিনেতা বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:এম্পায়ার পুরস্কার বিজয়ী বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:২০শ শতাব্দীর ইংরেজ অভিনেতা
তৌবার মহান মসজিদ () সেনেগালের তুবাতে অবস্থিত একটি মসজিদ। ১৮৮৭ সালে সালে আমাদৌ বাম্বা মসজিদটি  প্রতিষ্ঠিত করেছিলেন।  ১৯৬৩ সালে মসজিদের নির্মাণের কাজ শেষ হয়েছিল। বাম্বা ১৯২৭ সালে মারা যান এবং তাকে মসজিদের ভিতরে সমাহিত করা হয়। তার মৃত্যুর পর থেকে মসজিদটি তার পরিবারের দ্বারা নিয়ন্ত্রিত হচ্ছে। এটি শহরের বৃহত্তম ভবন। আফ্রিকার বৃহত্তম মসজিদগুলির মধ্যে এ মসজিদটি অন্যতম। মসজিদে একসাথে ৩০,০০০ মুসল্লি নামাজ আদায় করতে পারে৷  এটি , তৌবার গ্র্যান্ড মাগালের একটি তীর্থস্থান।  এটি মুরিদে ব্রাদারহুডের বাড়ি, একটি সুফি আদেশ, এইভাবে এটিকে সুফিবাদে গুরুত্বপূর্ণ করে তুলেছে।   ইতিহাস  আমাদু বাম্বার জীবনের শেষ বছরগুলিতে, ১৯২৪-২৭ সালের দিকে তৌবায় মহান মসজিদ নির্মাণের কল্পনা করা হয়েছিল; তিনি এটিকে তার সমাধির স্থান হিসেবেও বেছে নিয়েছিলেন। সেনেগালের সেই সময়ের ঔপনিবেশিক শাসকরা, ফরাসিরদের কিছু দ্বিধা সত্ত্বেও ১৯২৬ সালে এই প্রকল্পে সম্মত হয়েছিল। প্রথম রাউন্ডের তহবিলের অপব্যবহার দ্বারা নির্মাণ বিলম্বিত হয়েছিল এবং তারপরে, বাম্বার পুত্র এবং উত্তরাধিকারী মামাদু মুস্তাফা এমব্যাকের নির্দেশনায়, খুব ধীরে ধীরে এগিয়েছিল। ১৯৩২ সালে মসজিদের ভিত্তিগুলি সম্পন্ন হয়েছিল। ১৯৩৯-১৯৪৭ সালে কাজ স্থগিত করা হয়। ১৯৬৩ সালে  ভবনটি উদ্বোধন করা হয়েছিল। মামাদু মুস্তাফাকেও সেখানে দাফন করা হয়।J. L. Triaud, 'Ṭūbā', in Encyclopaedia of Islam, ed. by P. Bearman and others, 2nd edn (Leiden: Brill, 1954–2005), ; ISBN 9789004161214.   নকশা  মসজিদটি ১০০ মিটার দীর্ঘ এবং ৮০ মিটার চওড়া। এতে পাঁচটি মিনার, তিনটি বড় গম্বুজ এবং এগারোটি অন্যান্য গম্বুজ এবং দুটি অযু কক্ষ রয়েছে। কেন্দ্রীয় মিনারটি ৯৬মিটার (৩১৫ ফুট) লম্বা। মসজিদটির চারটি কোণে ৬৬ মিটার উঁচু মিনার রয়েছে। পঞ্চম মিনারটির উচ্চতা ৮৬.৮০ মিটার। উঁচু মিনারটি ভবনের মাঝখানে দাঁড়িয়ে আছে। ২০১৩ সালে খলিফা সিডি এমব্যাকে মুখতার আরও দুটি মিনার যোগ করেন। এই মিনারগুলি থেকে তুবা থেকে ১০ কিলোমিটার আগে পর্যন্ত দেখা যায়। মসজিদটিতে ছয়টি বড় দরজা রয়েছে। মূল প্রবেশদ্বার পূর্ব দিকে, একটি দরজা পশ্চিমে, এবং উভয় পাশে দুটি দরজা রয়েছে।J. L. Triaud, 'Ṭūbā', in Encyclopaedia of Islam, ed. by P. Bearman and others, 2nd edn (Leiden: Brill, 1954–2005), ; .  মসজিদের উত্তর-পূর্ব কোণে  আমাদাউ বাম্বার পুত্রদের সমাধি রয়েছে। পবিত্র নগরীর কেন্দ্রস্থলে.১৬০,০০০ আয়তনবিশিষ্ট একটি লাইব্রেরি অন্যান্য গুরুত্বপূর্ণ প্রতিষ্ঠানের মধ্যে রয়েছে।J. L. Triaud, 'Ṭūbā', in Encyclopaedia of Islam, ed. by P. Bearman and others, 2nd edn (Leiden: Brill, 1954–2005), ; ISBN 9789004161214. তৌবার মহান মসজিদের মহান মিনারটিকে সাধারণভাবে ল্যাম্প ফল নামেও উল্লেখ করা হয়, যা শেখ ইব্রাহিমা ফল (বে ফল সম্প্রদায়ের প্রতিষ্ঠাতা) এর সম্মানে দ্বিতীয় মুরিদ খলিফা নামকরণ করেছিলেন।   দাফন  আমাদু বাম্বাকে মসজিদের ভিতরে সমাহিত করা হয়েছে।   আরও দেখুন    মসজিদের তালিকা  আফ্রিকার মসজিদের তালিকা  মিশরের মসজিদের তালিকা   তথ্যসূত্র    বহিঃসংযোগ   বিষয়শ্রেণী:সেনেগালের মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী: ইসলামি স্থাপত্য
আবদুল কাইয়ুম খান জাটোই একজন পাকিস্তানি রাজনীতিবিদ। তিনি ২০০২ থেকে ২০১৩ সাল পর্যন্ত পাকিস্তানের জাতীয় পরিষদের সদস্য ছিলেন। তিনি জাটোই গোত্রের প্রধান।   রাজনৈতিক জীবন  আবদুল কাইয়ুম খান জাটোই ১৯৯০-এর দশকে পাকিস্তান পিপলস পার্টি (পিপিপি)-তে যোগ দেন।  ২০০২ সালের পাকিস্তানের সাধারণ নির্বাচনে তিনি পিপিপির প্রার্থী হিসেবে এনএ-১৮০ (মুজাফফরগড়-৫) আসন থেকে জাতীয় পরিষদের সদস্য নির্বাচিত হন। তিনি ৬৯,৬৫৩ ভোট পান এবং সরদার আশিক হুসেইনকে পরাজিত করেন। একই নির্বাচনে তিনি এনএ-১৭৯ (মুজাফফরগড়-৪) আসন থেকেও প্রার্থী হয়েছিলেন, কিন্তু সেখানে ব্যর্থ হন। তিনি ৩৮,৫৮৯ ভোট পান এবং সৈয়দ বাসিত সুলতান বুখারির কাছে পরাজিত হন।  ২০০৫ সালে তিনি মুজাফফরগড়ের জেলা নাজিম হন।  ২০০৮ সালের পাকিস্তানের সাধারণ নির্বাচনে তিনি আবারও পিপিপির প্রার্থী হিসেবে এনএ-১৮০ (মুজাফফরগড়-৫) আসন থেকে জাতীয় পরিষদে নির্বাচিত হন। তিনি ৬৮,২৭০ ভোট পান এবং সরদার আশিক হুসেইনকে পরাজিত করেন। একই নির্বাচনে তিনি পিপি-২৫৮ (মুজাফফরগড়-৮) আসন থেকে পাঞ্জাব প্রাদেশিক পরিষদে নির্বাচিত হন। তিনি ২৬,৭৫৬ ভোট পান এবং আউন রেজা গোপাংকে পরাজিত করেন। তবে তিনি পরবর্তীতে পাঞ্জাব পরিষদের আসনটি শূন্য করেন।  ২০০৮ সালের নভেম্বরে প্রধানমন্ত্রী ইউসুফ রেজা গিলানির মন্ত্রিসভায় তাকে অন্তর্ভুক্ত করা হয় এবং তিনি ফেডারেল প্রতিরক্ষা উৎপাদন মন্ত্রী নিযুক্ত হন। তিনি ২০১০ সাল পর্যন্ত প্রতিরক্ষা উৎপাদন মন্ত্রীর দায়িত্ব পালন করেন, এরপর তিনি পদত্যাগ করেন।  ২০১৩ সালের পাকিস্তানের সাধারণ নির্বাচনে তিনি আবারও পিপিপির প্রার্থী হিসেবে এনএ-১৮০ (মুজাফফরগড়-৫) আসন থেকে প্রতিদ্বন্দ্বিতা করেন, তবে ব্যর্থ হন। তিনি ৪১,৫৪৮ ভোট পান এবং সরদার আশিক হুসেইনের কাছে পরাজিত হন।  ২০১৮ সালের জুন মাসে তিনি পিপিপি ত্যাগ করেন।   তথ্যসূত্র   বিষয়শ্রেণী:পাকিস্তান পিপলস পার্টির এমএনএ অসম্পূর্ণ বিষয়শ্রেণী:পাকিস্তানের প্রতিরক্ষা উৎপাদন মন্ত্রী বিষয়শ্রেণী:মুজাফফরগড়ের রাজনীতিবিদ বিষয়শ্রেণী:মুজাফফরগড় জেলার ব্যক্তি বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:জীবিত ব্যক্তি
২৪তম গ্রীষ্মকালীন অলিম্পিক ১৯৮৮ সালের সেপ্টেম্বরের ১৭ তারিখ থেকে ২রা অক্টোবর পর্যন্ত দক্ষিণ কোরিয়ার রাজধানী সিউলে অনুষ্ঠিত হয়। ১৬০ টি দেশের সর্বমোট ৮৩৯১ জন অ্যাথলেট এতে অংশ নেন।   অংশগ্রহণকারী রাষ্ট্রগুলো  ১৫৯টি দেশ থেকে আগত ক্রিড়াবিদরা সিওল গেমের প্রতিযোগিতায় অংশগ্রহণ করেন। আরুবা, আমেরিকান সামোয়া, কুক দ্বীপপুঞ্জ, গুয়াম, মালদ্বীপ, ভানুয়াটু, সেন্ট ভিনসেন্ট ও গ্রেনাডাইন দ্বীপপুঞ্জ, এবং দক্ষিণ ইয়েমেন তারা তাদের প্রথম অলিম্পিক গেমে অংশগ্রহণ করেন। নিম্নলিখিত তালিকায় দেশসমূহের পাশে তাদের সিওল প্রতিযোগিতায় অংশগ্রহণকারী ক্রীড়াবিদের সংখ্যা নির্দেশনা করে হল :   অংশগ্রহণকারী জাতীয় অলিম্পিক কমিটি                                                                                                                                                             স্বাগতিক                                                                                                                                                                 participated in the Opening Ceremonies and Closing Ceremonies, marking its first appearance at the Olympic Games, but its delegation consisted of only one swimming official. |}   পদক গণনা   এই টেবিলে প্রথম দশটি দেশের পদক জয়ী :   ১    ৫৫  ৩১  ৪৬  ১৩২ ২    ৩৭  ৩৫  ৩০  ১০২ ৩    ৩৬  ৩১  ২৭  ৯৪ ৪   (নিমন্ত্রাতা দেশ)  ১২  ১০  ১১  ৩৩ ৫    ১১  ১৪  ১৫  ৪০ ৬    ১১  ৬  ৬  ২৩ ৭    ১০  ১২  ১৩  ৩৫ ৮    ৭  ১১  ৬  ২৪ ৯    ৬  ৪  ৬  ১৬ ১০    ৬  ৪  ৪  ১৪   তথ্যসূত্র    বহিঃসংযোগ     The program of the 1988 Seoul Olympics    বিষয়শ্রেণী:১৯৮৮ গ্রীষ্মকালীন অলিম্পিক বিষয়শ্রেণী:দক্ষিণ কোরিয়াতে অলিম্পিক গেমস বিষয়শ্রেণী:স্বাগতিক দক্ষিণ কোরিয়ায় আন্তর্জাতিক ক্রীড়া প্রতিযোগিতা বিষয়শ্রেণী:বছর অনুযায়ী গ্রীষ্মকালীন অলিম্পিক